Вісігерд (імя)

**Вісіге́рд** (*Вісагерд*, *Вісігірд*, *Вісакірд*) — мужчынскае імя і вытворнае ад яго прозьвішча **Ві́згерд** (*Ві́згард*, *Ві́шгерд*, *Ві́згерт*, *Ві́згірд*, *Вы́шгірт*). Жаночае імя — **Вісігарда**.

## Паходжаньне

Вісігарда, Вісігард, Вісгарда, Вісігерд, Вісгард або Вісгерд (Wisigardis, Wisigarda, Wisegarda, Wisigard, Wisgarde, Visigerd, Wisgard, Wisgeard) — імя германскага паходжаньня. Іменная аснова -віс- (-віз-, -веш-) (імёны ліцьвінаў Вісбар, Вісімунт, Вішымут; германскія імёны Wisbar, Wisemund, Vismuot) паходзіць ад гоцкага wis 'мудры, абазнаны', а аснова -гард- (-герд-, -герт-) (імёны ліцьвінаў Альгерд, Мундыгерд, Тэўтыгерд; германскія імёны Algardus, Mundgerd, Teutgerdis) — ад гоцкага gairdan 'падпяразваць' (пераноснае 'ахоўваць'), garda 'агароджа' (пераноснае 'ахова, бясьпека'). Такім парадкам, імя Вісігерд азначае «ахова мудрасьці».

У Польшчы адзначаюцца прозьвішчы Візгірт (Wizgirt), Візгірд (Wizgird), Візгерд (Wizgierd), Візгярдовіч (Wizgierdowicz).

Варыянты імя ў гістарычных крыніцах: *Wissegirdendorffe* (Паведамленьні аб літоўскіх дарогах); *Dowoyn Wysigirdonis* (18 студзеня 1401 году); *cum Wyssegerd*, *Wissegerd*, *Wyssegerd* (2 кастрычніка 1413 году); *[[Даўгінт|Dawgintowiczu]] Wisgierdu czlowiek* (1422 год паводле выпісу 1618 году); *Визкгирду чоловекъ, на имя Ясвиловичъ*, *Визкирду Нашковичу три чоловеки* (1440—1492 гады); *Wyszgyrd* (15 красавіка 1475 году); *Стецушъ Визкгирдовичъ*, *Мартин Високирдовичъ*, *Богдан Визкгирдовичъ*, *Миколаи Визкгирдовичъ* (1528 год); *листъ вызнаный Пашковъ Визкгирдовича* (люты 1529 году); *панъ Станиславъ Визгердовичъ* (12 лістапада 1537 году); *Jan Wizgierth chorazicz* (1570 год); *jmienia Wisgierdowskiego… Wiszgierdziskye* (10 чэрвеня1 1591 году); *do P. Wizgierta… do P. Wizgierda* (чэрвень 1611 году); *Piotr Wysgyerd, marszałek kowieński* (11 кастрычніка 1614 году); *Mikolay Wyzgierd, Podkomorzy i Poseł Upitsky* (5 чэрвеня 1615 году); *pan Mikołay Wiszgerd* (1619 год); *pana Jana Wizgierda* (1641 год); *Raphał Wizgierd… Andrzey Wissogird… Hieronim Wyzgerd*, *Raphał Wizgierd… Andrzey Wissogierd… Hieronim Wizgierd* (20 кастрычніка 1655 году); *Adam Wissogierd obywatel Powiatu Upitskiego* (23 кастрычніка 1655 году); *Jan Witsgird, skarbnik y pisarz grodzki kowienski* (17 жніўня 1662 году); *Michał Wysogiert* (18 студзеня 1663 году); *jmć pana Janusza Wizgierda*, *Janusz Wizgierd — podstarości powiatu Upitskiego* (26 чэрвеня 1668 году); *dom Grigiera Stanisława Wysygierda, winnika* (25 сакавіка 1671 году); *Ianusz Wizgierd Podstarości* (1674 год); *Stanislaus, filius Wizgirdowicz* (1675—1677 гады); *Ianusza Wizgierda Pisarza Ziemskiego Upitskiego* (1678 і 1683 гады); *dom Stanisława Wysogierda* (1690 год); *Samuel Wysogierd, czesznik inflanski* (4 сакавіка 1695 году); *[[Ядвіга|Hedvigis]] Wyszgierdowna de Dowkszczyszki* (1698 год); *Władysław Wizgierd — Brański, Jędrzej Wizgierd — Brański* (4 ліпеня 1703 году); *pan Piotr Wysgierd-Zabłocki* (25 жніўня 1708 году); *pan Piotr Wyzgierd-Zabłocki* (7 верасьня 1708 году); *pan Wysogierd* (10 лютага 1711 году); *pan Franciszek Wizgierd* (3 лютага 1712 году); *Wizgierdowi — pisarzowi grodzkiemu* (18 ліпеня 1733 году); *ze mną Adamem Wisogierdem… Adam Wisogierd — czesnik y pisarz grodzki Smoleński… Adam Wisogierd — czesnik Smoleński, pisarz grodzki Wileński*, *Adam Wisogierd, pisarz grodzki Smoleński… Adam Wisogierd — czesznik y pisarz grodzki Smoleński* (10 кастрычніка 1750 году); *Adam Wisogierd — podstoli y pisarz grodzki Smoleński* (26 жніўня і 18 верасьня 1755 году); *Adam Wisogierd — pisarz grodzki Smoleński* (18 верасьня 1755 году); *Adamus Wysogierd Sub-Dapifer Smolenscensis*, *Adam Wisogierd Pułkownik y Konsyliarz Woiewodztwa Smoleńskiego* (1764 год); *pana Adama Wisogierda — podkomorzego woiewodztwa Smoleńskiego* (27 чэрвеня 1765 году); *Stanisław Floryan Wizgierd Porucznik* (4 кастрычніка 1765 году); *jm pan Wizgiert* (2 студзеня 1774 году); *od Wizgierdziszek wsi montygaliskiej w parafii [[Сумілішкі|sumiliskiej]]… Parafia sumiliska… Wisgierdy* (1784 год); *Franciszek Wysogierd podwojewoda smoleński* (17 лістапада 1790 году); *przez iaśniewielmożnego iegomości pana Adama Wysogierd — podkomorzego Smoleńskiego* (27 студзеня 1791 году); *Joannes Wizgird* (4 сакавіка 1791 году).

## Носьбіты
* Вісігарда (па 512 — па 540) — каралева франкаў
* Вісігерд — літоўскі баярын, меў сына Давойну
* Візкірд Нашкавіч — літоўскі баярын, які атрымаў наданьне ад вялікага князя Казімера
* Сьцецуш Візгірдавіч — ашмянскі баярын, які ўпамінаецца ў попісе войска Вялікага Княства Літоўскага 1528 году
* Марцін Вісакірдавіч — вількамірскі баярын, які ўпамінаецца ў попісе войска ВКЛ 1528 году
* Багдан Візгірдавіч — расенскі баярын, які ўпамінаецца ў попісе войска ВКЛ 1528 году
* Мікалай Візгірдавіч — бяржанскі баярын, які ўпамінаецца ў попісе войска ВКЛ 1528 году
* Пашка Візгірдавіч — літоўскі баярын, які ўпамінаецца ў 1529 годзе
* Ян Мікалаевіч Візгерд — расенскі зямянін, які ўпамінаецца ў 1591 годзе
* Януш Візгерд (Janusz Wizgierd) — дзяржаўны дзяяч Вялікага Княства Літоўскага, падстароста і пасол Упіцкага павету, электар караля польскага і вялікага князя літоўскага Міхала Карыбута Вішнявецкага ад Троцкага ваяводзтва
* Андрэй Станіслаў Андраванж Візгерд — дзяржаўны дзяяч Вялікага Княства Літоўскага, падстолі смаленскі ў 1694—1704 гадох
* Геранім Візгерд (Hieronim Wizgierd) — дзяржаўны дзяяч Вялікага Княства Літоўскага, пісар гродзкі і пасол Віленскага ваяводзтва, электар караля польскага і вялікага князя літоўскага Станіслава Ляшчынскага ад Віленскага ваяводзтва
* Геранім Візгерд — дзяржаўны дзяяч Вялікага Княства Літоўскага, скарбнік пінскі ў 1712 годзе
* Адам Візгерд — дзяржаўны дзяяч Вялікага Княства Літоўскага, мечнік пінскі ў 1730 годзе
* Адам Высогерд — дзяржаўны дзяяч Вялікага Княства Літоўскага, чашнік смаленскі ў 1750—1764 гадох, пісар гродзкі смаленскі ў 1750—1764 гадох, падстолі смаленскі ў 1754—1765 гадох, падкаморы смаленскі ў 1765—1783 гадох
* Антоні Візгерд ( 1772) — дзяржаўны дзяяч Вялікага Княства Літоўскага, мечнік пінскі
* Юры Візгерд — шляхціч Менскага ваяводзтва, які ўпамінаецца ў 1765 годзе

Прыдомкам Візгерд карыстаўся літоўскі шляхецкі род Багушэвічаў гербу Газдава.

Візгерды гербаў Адравонж і Любіч — літоўскі шляхецкі род зь Вільні.

Візгірды (Wizgird) — літоўскі шляхецкі род з Трокаў.

Высагерды (Высагерты) — літоўскі шляхецкі род.

Вышгірты (Wyszgirt) гербу ўласнага — літоўскі шляхецкі род з Ковенскага павету.

Візґерды (Візґірды, Візґарды) — літоўскі шляхецкі род.

Вісэгерд (Wissegierd) і Візгірд (Wizgird) — прозьвішчы, зафіксаваныя ў XIX стагодзьдзі ў ваколіцах Сувалкаў.

У актах Вялікага Княства Літоўскага ўпамінаўся маёнтак Высагердзішкі (*Высогердишки*) або Лакяны-Келпшышкі ў Вількамірскім павеце.

На гістарычнай Лідчыне існуе вёска Візгірды.

## Глядзіце таксама
* Віс
* Герд

## Крыніцы

## Літаратура
* 

Катэгорыя:Мужчынскія імёны